Sooja garaažiga korter Lauluväljaku lähedal!
124990€
Kuulutuse sisu Lisa lemmikutesse Jaga Facebookis
Müüa Liikuri 41/3 kortermajas 59,8m2 üldpindalaga valgusküllane 2-toaline korter. Korteri eluruumi pind on 55,1 m2, millele lisandub 2,9 m2 rõdu ning 1,9 m2 panipaik korterelamu 1-korrusel. Lisaks kuulub hinna sisse kogu sisustus koos piltidel oleva tehnikaga (va kohvimasin ja TV) ja eraldi korteriomandina 0-korrusel asuv soe garaažikoht suurusega 12,5 m2.
Õiglase müügihinna määramiseks on korterile tehtud Uusmaa Kinnisvarabüroo poolt eksperthinnang!
Muuhulgas on müüdavas korteris:
* kvaliteetne ja korralik köögimööbel Whirlpool'i tehnika (külmkapp, nõudepesumasin, induktsioonpliit, ahi) ja eksklusiivse Franke valamu ning segistiga
* neli reguleeritavat baaripukki (BoConcept) köögisaare mugavaks ja mitmekülgseks kasutamiseks
* elegantse vormiga Softtrend'i diivan ja tumba ABBOTT elutoas ning mõnusalt lai voodi OPERA magamistoas
* klaasist lükanduksed (toon: master light, valge) magamistoas (Liuglev Uks)
* püstlamellkardinad elutoas (Avaeksperdid) ning pimendavad rulood (Sunorek) magamistoas
* pesumasin Whirlpool vannitoas
* laevalgustid kõikides ruumides
* nii korteril kui ka kogu sisustusel ja tehnikal kehtiv garantii
Liikuri 41/3 korterelamu on kaasaegne ja energiasäästlik, omades B-energiaklassi. Müüdavas korteris on autonoomne kõrge kasuteguriga soojusvahetiga sundventilatsioon. Siseviimistluses on kasutatud kvaliteetseid viimistusmaterjale- hele tammeparket põrandal, tammespooniga siseuksed, helehall Tikkurila seinavärv ning luksuslikud keraamilised plaadid sanitaarruumides.
Liikuri 41/3 on 2018. aastal valminud uusehitis Lasnamäe veerel, jalutuskäigu kaugusel Lauluväljakust. Korterelamu paikneb asumisiseselt hinnatud asukohas, lähedal mitmetele kaubanduskeskustele, koolidele, lasteaedadele ja spordiklubidele. Tänu elamu heale asukohale on lähedal Kesklinn (5 km), Pirita promenaad (2 km), Kadriorupark ja KUMU (2,5 km), Pirita memoriaal (2 km). Mugava ühistranspordiühenduse tagab bussipeatus kortermajade kõrval.
Liikuri arenduspiirkonda ehitati kokku kuus korterelamut, millest esimesed kolm valmisid 2016. aastaks ja viimased kolm 2019. aastaks, seetõttu on majades ka väga hästi toimiv korteriühistu ning lisaks on operatiivseks suhtlemiseks majaelanikele loodud grupp Facebookis.